gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl en gl gl gl en gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
Conde anuncia un investimento de cinco millóns de euros para dotar o Polo Aeroespacial de Galicia dun simulador de xestión do tráfico aéreo - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ Conde anuncia un investimento de cinco millóns de euros para dotar o Polo Aeroespacial de Galicia dun simulador de xestión do tráfico aéreo
Conde anuncia un investimento de cinco millóns de euros para dotar o Polo Aeroespacial de Galicia dun simulador de xestión do tráfico aéreo
Xan 24, 2020 | Sala de prensa | 0 comments
O conselleiro de Economía, Emprego e Industria, Francisco Conde, sinala que esta nova infraestrutura para Rozas permitirá que Galicia “siga á vangarda e siga sendo pioneira no desenvolvemento de tecnoloxías vinculadas aos vehículos non tripulados”
Licitarase en colaboración co CDTI e permitirá que as pemes galegas poidan desenvolver nova tecnoloxía
A iniciativa enmárcase no Polo Aeroespacial de Galicia, que xa é unha realidade, con 50 empresas desenvolvendo 35 proxectos de I+D+i, que suman 400 empregos
Lugo, 24 de xaneiro de 2020.- O conselleiro de Economía, Emprego e Industria, Francisco Conde, anunciou hoxe que se vai realizar un investimento de 5 millóns de euros para dotar o Centro de Innovación Aerotransportada (CIAR) de Rozas dun simulador de xestión do tráfico aéreo. A nova iniciativa no Polo Aeroespacial de Galicia, que se desenvolverá a través da colaboración do Centro para o Desenvolvemento Tecnolóxico Industrial (CDTI), permitirá, tal e como sinalou o conselleiro, que as pemes galegas “poidan desenvolver nova tecnoloxía e que Galicia siga á vangarda e siga sendo pioneira no desenvolvemento de tecnoloxías e infraestruturas vinculadas aos vehículos non tripulados”.
Conde participou en Madrid na xornada de presentación da Consulta Preliminar do Mercado sobre o reto tecnolóxico Entorno de simulación U-Space de Rozas, para dar a coñecer ás empresas o procedemento polo que se licitará a nova infraestrutura, a través da compra pública precomercial.
Na súa intervención, o conselleiro de Economía, Emprego e Industria sinalou que o futuro simulador permitirá dar “un paso máis pensando no futuro e en abrir novas oportunidades ás pemes e centros tecnolóxicos”, para que poidan participar nun novo programa e nova licitación que desenvolverá en Rozas un simulador que vai permitir xestionar o tráfico aéreo tripulado e non tripulado.
A iniciativa enmárcase no Polo Aeroespacial de Galicia, que supón un investimento público-privado de 165 millóns de euros e que, tal e como lembrou Francisco Conde, “xa é unha realidade, con 50 empresas desenvolvendo 35 proxectos de I+D+i, que suman 400 empregos”.
O concepto U-Space deséñase para dar solución aos novos paradigmas de transporte que xurdirán nas cidades nos próximos anos. As tecnoloxías e os prototipos a desenvolver en torno ao novo simulador deberán contribuír a avanzar no desenvolvemento dun marco regulatorio europeo e global que facilite as operacións rutinarias de vehículos aéreos non tripulados a baixa altura.
O conxunto de infraestruturas de simulación que se realizan permitirán a Rozas operar como infraestrutura de soporte ao desenvolvemento en paralelo da tecnoloxía e a regulación, á fin de ampliar o mercado de usos civís dos UAVs e acelerar a xeración de actividade económica e industrial deste sector.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok